**OBRAZAC 1**

Opština Kotor

Broj iz evidencije postupaka javnih nabavki: 14-426/23-6991

Redni broj iz Plana javnih nabavki : 301

Mjesto i datum: Kotor, 24.03.2023.godine

Na osnovu člana 53 stav 3 Zakona o javnim nabavkama („Službeni list CG“, br. 74/19 i 3/23, 11/23), Opština Kotor objavljuje

**TENDERSKU DOKUMENTACIJU**

**ZA OTVORENI POSTUPAK JAVNE NABAVKE**

za nabavku usluga održavanja softvera

(predmet javne nabavke)

Predmet nabavke se nabavlja:

🞎 kao cjelina

1. **POZIV ZA NADMETANJE**[[1]](#footnote-1)

1. Podaci o naručiocu;
2. Podaci o postupku i predmetu javne nabavke:
	1. Vrsta postupka,
	2. Predmet javne nabavke (vrsta predmeta, naziv i opis predmeta),
	3. Procijenjena vrijednost predmeta nabavke[[2]](#footnote-2),
	4. Način nabavke:
* Cjelina, po partijama,
* Zajednička nabavka,
* Centralizovana nabavka,
	1. Posebni oblik nabavke:
* Okvirni sporazum,
* Dinamički sistem nabavki,
* Elektronska aukcija,
* Elektronski katalog,
	1. Uslovi za učešće u postupku javne nabavke,
	2. Kriterijum za izbor najpovoljnije ponude,
	3. Način, mjesto i vrijeme podnošenja ponuda i otvaranja ponuda,
	4. Rok za donošenje odluke o izboru,
	5. Rok važenja ponude,
	6. Garancija ponude
1. **TEHNIČKA SPECIFIKACIJA PREDMETA JAVNE NABAVKE**[[3]](#footnote-3)
2. **Naziv i opis predmeta nabavke u cjelini, po partijama i stavkama sa bitnim karakteristikama**

|  |  |  |  |  |
| --- | --- | --- | --- | --- |
| **r.b** | **Opis predmeta nabavke,** **odnosno dijela predmeta nabavke** | **Bitne karakteristike predmeta nabavke u pogledu kvaliteta, performansi i/ili dimenzija** | **Jedinica mjere** | **Količina**  |
| 1 | usluge održavanja softvera | Pružanje usluga održavanja, modifikacije i unapređenja postojećeg aplikativnih softverskih modula u okviru sistema UPRAVA4ME u Opštini Kotor i to:1. Modul za utvrđivanje, naplatu i kontrolu poreza na nepokretnost;2. Modul za utvrđivanje, naplatu i kontrolu turističke takse;3. Modul za utvrđivanje,naplatu i kontrolu prireza porezu na dohodak fizičkih lica;4. Modul za utvrđivanje, naplatu i kontrolu naknada za korišćenje opštinskih puteva;5. Modul za utvrđivanje, naplatu i kontrolu lokalnih komunalnih taksi;6. Modul za utvrđivanje, naplatu i kontrolu članskog doprinosa turističkim organizacijama;7. Modul za utvrđivanje, naplatu i kontrolu boravišne takse;8. Modul za utvrđivanje, naplatu i kontrolu naknade za ekonomsko iskorišćavanje kulturnih dobara;9. Modul za prijavu trgovina;10. Modul za prijavu zanatstva;11. Modul za sistem 48 – prijava građana;12. Modul za kulturne manifestacije;13. Pisarnica;14. Modul Portal za građane i pravna lica.**FUNKCIONALNOST:****1. Modul za utvrđivanje, naplatu i kontrolu poreza na nepokretnost:**-Preuzimanje podataka o nepokretnostima od Uprave za nekretnine i njihovo poređenje sa Registrom nepokretnosti lokalnih javnih prihoda;-Učitavanje baze podataka o prebivalištima/stalnim nastanjenjima Ministarstva unutrašnjih poslova Crne Gore sa stanjem na 01.01. tekuće godine;-Preklapanje baze podataka iz prethodne godine sa tekućom godinom, izdvajanje novih obveznika i odstupanja koja postoje u odnosu na prethodnu godinu (prebivalište, godina izgradnje, vlasništvo, kvadratura, matičn broj);-Priprema tipskih rješenja, sa prethodnim unosom cijene po m2 nepokretnosti objavljene od strane Monstata i ažuriranje koeficijenata kvaliteta, namjene, poreske stope po važećoj Odluci o porezu na nepokretnosti;-Unos i promjenu teksta Rješenja za obveznike za tekuću godinu; -Razrez poreza na nepokretnosti i dostavljanje hibridnoj pošti u odgovarajućoj formi za štampu uz prethodnu provjeru sa nadležnom službom;-Priprema tipskih Rješenja prinudne naplate za fizička lica;-Izrada novog rješenja, koje mijenja/zamjenjuje prethodno Rješenje; -Samostalnost u postupcima pokretanja prinudne naplate pojedinačne i masovne; -Izrada novog rješenja kojim se vrši obustavljanje postupka prinudne naplate za fizička i pravna lica; -Izrada novog rješenja kojim se vrši poništenje postupka prinudne naplate za fizička i pravna lica; -Knjiženje uplata poreza na nepokretnosti sa pretragom po broju Rješenja, matičnom broju, nazivu i AOP-u;-pospješivanje sistema za knjiženje kamate i troškova postupka; -kreiranje i priprema postupka PPN-1 i PPN-2 prijave kroz modul;-Izrada izvještaja o dospjelim, nedospjelim poreskim prijavama;-Planiranje, kreiranje i priprema „tipskih rješenja“ prinudne naplate za pravna lica –( hipoteka i CBCG);-Izrada rješenja u ponovnom postupku za pravna i fizička lica;-Omogućavanje skeniranja dostavnice i unosa iste u bazu podataka na osnovu dostavljenog pregleda pošte Crne Gore;-Unos dostavnica sa diferencijacijom šta je uručeno, šta je na oglasnu tablu a gdje je u pitanju obavještenje; -Izvještaj o stanju zaduženja, uplata i salda na zadati period tekuće godine, odnosno po mogućnosti izvještaj zaduženja, uplata i salda po godinama na zadati period, po namjenama, tipovima obveznika sa ukupnim saldom;-Izvještaji o zaduženju uplatama fizičkim i pravnih lica u čijem vlasništvu su objekti i zemljište na kat.parc navedenim u sporazumu BIGOVA BAY DOO; -Izvještaj za revizore sa ukupnim početnim stanjem na da. 01. januar tekuće godine;-Izvještaj zaduženja , uplata i salda po obrascu i OPN Ministarstva finansija CG-Izvještaj o pokrenutim postupcima sa informacijama o efektima naplate pokrenutih postupaka;-Mogućnost stavljanja pod ključ “pokrenutih postupaka“.-Izvještaj dužnika po visini duga i po godinama-Specifikaciju o uručenim Rješenjima ili brojčano stanje**2. Modul za utvrđivanje, naplatu i kontrolu turističke takse:**- Ažuriranje baze podataka o obveznicima turističke takse na osnovu unosa novih poreskih obveznika-ažuriranje-oslobađanje obveznika turističke takse prema spisku prijava izdavaoca privatnog smještaja- Generisanje rješenja turističke takse i dostavljanje hibridnoj pošti u odgovarajućoj formi za štampu uz prethodnu provjeru sa nadležnom službom;-Izrada izvještaja o dospjelim, a nenaplaćenim poreskim obavezama po rješenjima-Knjiženje uplata turističke takse sa pretragom po broju rješenja, matičnom broju, nazivu i AOP-u;-pospješivanje sistema za knjiženje kamate i troškova postupka; -Omogućavanje skeniranja dostavnice i unosa iste u bazu podataka na osnovu dostavljenog pregleda pošte Crne Gore;-Unos dostavnica sa diferencijacijom šta je uručeno, šta je na oglasnu tablu a gdje je u pitanju obavještenje;-Samostalnost u postupcima pokretanja prinudne naplate pojedinačne i masovne-Donošenje rješenja o uknjižbi tereta (hipoteke) na nepokretnost zbog neizmirenja poreske obaveze-Izrada novog rješenja kojim se mijenja/zamjenjuje prethodno rješenje-kreiranje i priprema „tipskih“ rješenja prinudne naplate -Izrada novog rješenja kojim se vrši obustavljanje postupka prinudne naplate-Izrada novog rješenja kojim se vrši poništenje postupka prinudne naplate-Izvještavanje o dospjelim i nenaplaćenim obavezama po osnovu turističke takse-Izvještaj za revizore sa ukupnim početnim stanjem na da. 01. januar tekuće godine;-Izvještaj dužnika po visini duga i po godinama-zvještaj o broju brisanih Rješenja putem žalbe ( uvjerenje, LK Kotora, uži član porodice, primarna stambena jedinica, Rješenje o izdavanju, kvalitet ili bilo koja druga promjena…)-Izvještavanje o pokrenutim postupcima prinudne naplate i dospjelosti istih sa efektima naplate po osnovu njih-Mogućnost „stavljanje pod ključ“ pokrenutih postupaka-Evidentiranje pokretanja prekšajnog postupka prema poreskom obvezniku-Izvještavanje o pokrenutim prekršajnim nalozima.-Specifikaciju o uručenim Rješenjima ili brojčano stanje**3. Modul za utvrđivanje, naplatu i kontrolu prireza porezu na dohodak fizičkih lica:**-Evidencija i izvještavanje sa identifikacijom aktivnih i utvrđivanje spiska obveznika prireza porezu na dohodak fizičkih lica-Izvještaji o podnesenim i nepodnesenim poreskim prijavama sa tipskim pretragama-omogućavanje elektronskog knjiženja izvoda-Izvještaj o stanju zaduženja, uplata i salda na zadati period tekuće godine, odnosno po mogućnosti izvještaj zaduženja, uplata i salda po godinama na zadati period, po namjenama, tipovima obveznika sa ukupnim saldom;-Izvještaj za revizore sa ukupnim početnim stanjem na da. 01. januar tekuće godine-pokretanje prinudne naplate za jednog ili grupu poreskih obveznika za određeni vremenski period-Izvještavanje o pokrenutim postupcima prinudne naplate sa evidencijama po tipskim pretragama sa podacima o efektima naplate-Evidencija dostavnica prinudne naplate-Izrada sistema za knjiženje kamate i troškova postupka;-Izvještaj o nedostavljenim poreskim prijavama.**4. Modul za utvrđivanje, naplatu i kontrolu naknada za korišćenje opštinskih puteva:**-Evidencija i izvještavanje sa identifikacijom aktivnih i utvrđivanje spiska obveznika naknada za korišćenje opštinskih puteva prireza porezu na dohodak fizičkih lica-Izvještavanje o donesenim rješenjima i efektima naplate po tipskim pretragama -Izvještavanje o poreskim obveznicima koji su spremni na prinudnu naplatu -Izvještavanje sa saldo pregledom poreskih obveznika  -Samostalno pokretanje prinudne naplate za jednog ili grupu poreskih obveznika za određeni vremenski period-Evidencija dostavnica prinudne naplate-Izvještavanje o pokrenutim postupcima prinudne naplate sa evidencijama po tipskim pretragama sa podacima o efektima naplate-Uručivanje rješenja stranci-Donošenje rješenja u ponovnom postupku-Izvještaj o podnesenim i nepodnesenim prijavama sa tipskim pretragama.**5. Modul za utvrđivanje, naplatu i kontrolu lokalnih komunalnih taksi:**-Evidencija obveznika lokalnih komunalnih taksi po tarifnim brojevima-Izvještaj o stanju zaduženja, uplata i salda na zadati period tekuće godine, odnosno po mogućnosti izvještaj zaduženja, uplata i salda po godinama na zadati period, po namjenama, tipovima obveznika sa ukupnim saldom; odnosno po Tarifnim brojevima-Mogućnost knjiženja izvoda za LKT, svih ne samo jednog-Unos dostavnica sa diferencijacijom šta je uručeno, šta je na oglasnu tablu a gdje je u pitanju obavještenje;-Knjiženje uplata LKT sa pretragom po broju Rješenja, matičnom broju, nazivu i ID-Izvještaj za revizore sa ukupnim početnim stanjem na dan 01. januar tekuće godine , a opet razbijeno po Tarifnim brojevima-Izvještaj dužnika po visini duga i po godinama-Izvještaj za revizore sa ukupnim početnim stanjem na dan 01. januar tekuće godine;-Izvještavanje o donesenim rješenjima i efektima naplate po tarifnim brojevima- Izrada sistema za knjiženje kamate i troškova postupka;-ažuriranje finansijskih kartica po godinama,sa jasno naznačenim i tarifnim brojem-Izvještaji o urađenim postupcima sa informacijom dospjelosti i efektima naplate -Samostalno pokretanje prinudne naplate za jednog ili grupu poreskih obveznika za određeni vremenski period-Evidencija dostavnica prinudne naplate-Izvještavanje o pokrenutim postupcima prinudne naplate sa evidencijama po tipskim pretragama sa podacima o efektima naplate.**6. Modul za utvrđivanje, naplatu i kontrolu članskog doprinosa turističkim organizacijama:**-Evidencija i uvrđivanje spiska obveznika članskog doprinosa-Izvještaji o podnesenim i nepodnesenim poreskim prijavama sa tipskim pretragama--Izvještaj o stanju zaduženja, uplata i salda na zadati period tekuće godine, odnosno po mogućnosti izvještaj zaduženja, uplata i salda po godinama na zadati period,--Izvještaji o urađenim postupcima sa efektima naplate -Izvještaj o nedostavljenim poreskim prijavama-Izvještaj za revizore sa ukupnim početnim stanjem na dan 01. januar tekuće godine;-unos i promjenu teksta rješenja za obveznike za tekuću godinu--Izrada novog rješenja koje mijenja/zamjenjuje prethodno rješenje-Samostalno pokretanje prinudne naplate za jednog ili grupu poreskih obveznika za određeni vremenski period-Evidencija dostavnica prinudne naplate.**7. Modul za utvrđivanje, naplatu i kontrolu boravišne takse:**-Evidencija i izvještavanje sa identifikacijom aktivnih i utvrđivanje spiska obveznika boravišne takse-Izvještaji o podnesenim i nepodnesenim prijavama sa tipskim pretragama-Saldo izvještaj za poreske obveznike -Izvještaji o urađenim postupcima sa efektima naplate -Izvještaj o nedostavljenim prijavama sa tipskim pretragama-Samostalno pokretanje prinudne naplate za jednog ili grupu poreskih obveznika za određeni vremenski period-Evidencija dostavnica prinudne naplate-Izvještavanje o pokrenutim postupcima prinudne naplate sa evidencijama po tipskim pretragama sa podacima o efektima naplate.**8. Modul za utvrđiivanje, naplatu i kontrolu naknade za ekonomsko iskorišćavanje kulturnih dobara:**-Evidencija i izvještavanje sa identifikacijom aktivnih i utvrđivanje spiska obveznika-Izvještaji o podnesenim i nepodnesenim prijavama sa tipskim pretragama -izvještaj za poreske obveznike pojedinačno po tipskim pretragama i za sve obveznike-Izvještaji o urađenim postupcima sa informacijom dospjelosti i efektima naplate -Izvještaj o nedostavljenim prijavama sa tipskim pretragama--Izvještaj za revizore sa ukupnim početnim stanjem na dan 01. januar tekuće godine;-Samostalno pokretanje prinudne naplate za jednog ili grupu poreskih obveznika za određeni vremenski period-Evidencija dostavnica prinudne naplate-Izvještavanje o pokrenutim postupcima prinudne naplate sa evidencijama po tipskim pretragama sa podacima o efektima naplate-Preuzimanje podataka o obveznicima naknade iz Sekretarijata za razvoj preduzetništva komunalne poslove i saobraćaj- Izrada sistema za knjiženje kamate i troškova postupka;-Izrada izvještaja o dospjelim, nenaplaćenim poreskim obavezama po rješenju -Izrada rješenja kojim se mijenja /zamjenjuje prethodno rješenje.**9. Modul za prijavu trgovina:**-Kreiranje, pripremanje i izvještavanje u okviru tipskih pretraga baze prijava trgovine.**10. Modul za prijavu zanatstva:**-Kreiranje, pripremanje i izvještavanje u okviru tipskih pretraga baze prijava zanatstva.**11. Modul za sistem 48 – prijava građana:**-Redovno održavanje i ažuriranje**12. Modul za kulturne manifestacije:**-Redovno odražavanje i ažuriranje**13. Pisarnica:**-Redovno održavanje i ažuriranje**14. Portal za građane i pravna lica**-Uvezanost sa aplikacijom UPRAVA4ME po modulima porez na nepokretnost i turističkom taksom, pregled rješenja iz ovih modula sa tačnim podacima o visini duga-Prijava knjigovodstvene vrijednosti za pravna lica putem e-tokena.**TEHNOLOŠKA PLATFORMA I OPIS SISTEMA**Neophodno je da održavanje bude zasnovano na klijent server arhitekturi u okviru open source DBMS i razvojne platforme. Aplikacija je izrađena u MVC (model view controller) arhitekturi, uz upotrebu HTML5, Java, Java Script/Ajax. Kroz održavanje neophodno je obezbijediti jedinstvenost registara ( obveznika, nepokretnosti...) na nivou svih modula.U ovom momentu su svi moduli integrisani u sistem. Neophodno je da se tokom perioda održavanja zadrži integracija svih modula i izvrše izmjene u slučaju promjene zakonskih normi i propisa i drugih potreba Naručioca. Odvijanje poslovnih procesa koji su podržani ovim modulima je definisano pravnim propisima. U okviru UPRAVA4ME sistema ponuđač mora obezbijediti napredno održavanje, što podrazumijeva sljedeće:-prilagođavanje postojećih softverskih modula u skladu sa izmjenama zakonskih i podzakonskih propisa koji se odnose na procese podržane tim modulima;-stalno praćenje rada sistema i brigu o kvalitetnom funkcionisanju samog sistema kao i rad na popravci sistema nakon eventualnih problema i vraćanje sistema u funkciju nakon pojavljivanja problema. U okviru servisno orjentisane platforme UPRAVA4ME sistema ponuđač mora servisno povezati i objediniti kroz zajedničku glavnu knjigu sljedeće prihode Opštine Kotor:-Modul za utvrđivanje, naplatu i kontrolu poreza na nepokretnost; -Modul za utvrđivanje, naplatu i kontrolu prireza porezu na dohodak fizičkih lica;-Modul za utvrđivanje, naplatu i kontrolu naknada za korišćenje opštinskih puteva;-Modul za utvrđivanje, naplatu i kontrolu lokalnih komunalnih taksi; -Modul za utvrđivanje, naplatu i kontrolu članskog doprinosa turističkim organizacijama;-Modul za utvrđivanje, naplatu i kontrolu turističke takse;-Modul za utvrđivanje, naplatu i kontrolu boravišne takse;-Modul za utvrđiivanje, naplatu i kontrolu naknade za ekonomsko iskorišćavanje kulturnih dobara.**NAČIN PRIJAVE PROBLEMA I VRIJEME ODZIVA****Prvi nivo podrške** podrazumijeva skup aktivnosti u koje spadaju: pomoć oko osnovnih karakteristika softvera, prikupljanje relevantnih informacija za identifikaciju tehničkih problema, utvrđivanje osnovnih problema na samom softveru i pregled konfiguracije.**Drugi nivo podrške** podrazumijeva skup aktivnosti za rješavanje većine grešaka u radu softvera, instalacije novih licenci ili modula, podršku pri izolaciji problema i utvrđivanju defekata na podacima, dijagnostiku problema sa udaljene lokacije i omogućava nosiocima Trećeg nivoa podrške potpuno reprodukovanje problema. **Treći nivo podrške** znači ispravke ili obezbjeđivanje adekvatnog načina za prevazilaženje grešaka koje je produkovao korisnik, softverskih *bug*-ova; takođe, obezbjeđuje utvrđivanje i razrješavanje problema koji nisu indetifikovani ili riješeni tokom Drugog nivoa podrške. **Standardno radno vrijeme**Standardno radno vrijeme je radno vrijeme Naručioca, od ponedeljka do petka. U standardno radno vrijeme nijesu uključeni vikendi, državni i vjerski praznici.**Usluge** predstavljaju aktivnosti i organizacione pretpostavke koje se preduzimaju u cilju održavanja funkcionalnosti UPRAVA4ME softvera prema zahtijevanim uslovima. Osnovni servisi obuhvataju:**-prihvatanje, prosleđivanje i arhiviranje problema**: prijave problema u radu UPRAVA4ME softvera se vrši preko e-maila, telefonom ili online aplikacijom.  Ovlašćena osoba Naručioca može prijaviti problem, uz kratak i precizan opis, nakon čega se za Naručioca otvara novi slučaj. Prijave se prosleđuju odgovarajućoj osobi odgovornoj za taj segment koju odredi Ponuđač i obavlja se arhiviranje i slanje potvrde o prihvaćenoj prijavi. U roku predviđenom za nivo kritičnosti prijavljenog problema, IT specijalista za tu vrstu problema će kontaktirati mailom ili telefonom osobu koja je prijavila problem, takođe će dati vremenki interval kao potrebno vrijeme za rješavanje tog slučaja. Naručilac je saglasan da u toku intervencije Ponuđač može raditi isključivo na jednom zadatku, dok bi svaka naknadna prijava imala status čekanja, a ako joj Naručilac da veći priotitet, biće obrađena momentalno. Podrazumijeva se da će u tom slučaju prolongirati vrijeme ostalih zadataka shodno utrošenom vremenu za završetek iste.**-usluga udaljene tehničke podrške**: ovaj servis u sebi sadrži usluge podrške preko interneta putem RDC (Remote Desktop Connection). Podrazumijeva aktivnosti Prvog, Drugog i Trećeg nivoa podrške bez prisustva na lokaciji Naručioca.**-usluga tehničke podrške na lokaciji Naručioca:** ovaj servis u sebi sadrži uslugu izlaska i podrške na samoj lokaciji Naručioca. Aktivnosti na održavanju UPRAVA4ME softvera u okviru ove usluge se mogu obavljati i na lokaciji Naručioca.**Definicije nivoa prioriteta problema** Za usluge udaljene tehničke podrške, tehničke podrške na lokaciji Naručioca, moguće je definisati tri nivoa prioriteta problema: kritičan, ozbiljan i nizak. Naručilac prilikom prijave problema treba da definiše nivo prioriteta, shodno tehničkom nivou problema i/ili uticaju problema na poslovanje Naručioca. Nivoi problema se definišu prema sljedećim kriterijumima:**-nivo 1 – “kritičan”:** okolnosti koje dovode do neoperativnosti u radu UPRAVA4ME softvera i imaju kritične posledice po poslovanje Naručioca. Ponuđač i Naručilac će posvetiti maksimalne napore da razriješe situaciju. **Vrijeme odziva do 2 sata.****-nivo 2 – “ozbiljan”:** okolnosti koje dovode do djelimične neoperativnosti UPRAVA4ME softvera. Softver se može koristiti, ali neoperativnost modula ili delova predstavlja značajan problem za Naručioca. Ugroženost sistema je veća, ali manja nego u slučaju Nivoa 1 Ponuđač i Naručilac će posvetiti maksimalne napore da razriješe situaciju u toku standardnog radnog vremena. **Vrijeme odziva 24 sata****-nivo 3 – “nizak”:** okolnosti koje postoje u redovnom operativnom radu UPRAVA4ME softvera. Softver je operativan, ali mali procenat korisnika ima problem. Problem ne ugrožava ozbiljno poslovanje Naručioca. Ponuđač i Naručilac su spremni da angažuju resurse u toku standardnog radnog vremena, kako bi se nivo operativnog servisa programa vratio na zadovoljavajući nivo. **Vrijeme odziva do 48 sati.****Definicije servisnih garancija** Servisne garancije definišu kriterijum za ocenjivanje kvaliteta izvršene usluge. Za usluge koje direktno utiču na zaštitu funkcionalnosti UPRAVA4ME softvera kao usluge udaljene tehničke podrške, tehničke podrške na lokaciji Naručioca, primjenjuju se vremenske garancije. Generalno, servisne garancije mogu biti različite u zavisnosti od nivoa prioriteta problema. **Vrijeme odziva**: Vremenski interval koji počinje trenutkom dostavljanja zahtjeva preko maila ili telefonom u službu tehničke podrške Izvršioca i završava trenutkom u kome kvalifikovana osoba, sposobna da pruži zahtijevanu uslugu, kontaktira Naručioca.**Vrijeme oporavka**: Vremenski period u kome se uspostavlja funkcionalnost programa UPRAVA4ME, nakon prijave kvara/problema.**Vrijeme rešavanja problema**: Vremenski period u kome se uspostavlja stanje koje se može smatrati konačnim rešenjem kvara/problema u programu UPRAVA4ME, nakon prijave kvara/problema. | komad | 1 |

**2. Zahtjevi u pogledu načina izvršavanja predmeta nabavke koji su od značaja za sačinjavanje ponude i izvršenje ugovora**

🞎 Rok važenja ponude je 90 dana od dana javnog otvaranja ponuda.

🞎 Rok izvršenja ugovora je do kraja kalendarske 2023.godine.

🞎 Mjesto izvršenja ugovora su službene prostorije organa lokalne uprave Opštine Kotor, na adresi Stari grad 317, Kotor.

🞎 Rok plaćanja je 30 dana od dana službenog prijema uredno ispostavljenog računa.

🞎 Način plaćanja je virmanski.

🞎 Ponuđač snosi troškove naknade korišćenja patenata i odgovoran je za povredu zaštićenih prava intelektualne svojine trećih lica.

🞎 Ponuđač je dužan dostaviti potpisanu i pečatiranu izjavu da će prilikom vršenja usluga održavanja softverskih modula, za potrebe Opštine Kotor, koristiti: Java spring framework, Angular 9, bazu podataka MYSQL i Birt reporting.

1. **DODATNE INFORMACIJE O PREDMETU I POSTUPKU NABAVKE**[[4]](#footnote-4)

**Procijenjena vrijednost predmenta nabavke:[[5]](#footnote-5)**

🞎 **Procijenjena vrijednost predmeta nabavke bez zaključivanja okvirnog sporazuma**:

🞎 kao cjelina je 27.600,00 €

 UKUPNO: 27.600,00 €.

Obrazloženje razloga zašto predmet nabavke nije podijeljen na partije:[[6]](#footnote-6)

Budući da nabavka usluga održavanja softvera čini tehnički, tehnološku i funkcionalnu cjelinu predviđeno je da se predmetna nabavka vrši kao cjelina.

**ZAKLJUČIVANJE OKVIRNOG SPORAZUMA[[7]](#footnote-7)**

Zaključiće se okvirni sporazum:

🞎 ne

**PODACI O NARUČIOCIMA KOJI ZAKLJUČUJU ZAJEDNIČKU NABAVKU**

Nije primjenjivo.

**PODACI O NARUČIOCIMA KOJI SU UKLJUČENI U CENTRALIZOVANU NABAVKU**

Nije primjenjivo.

**NAČIN SPROVOĐENJA ELEKTRONSKE AUKCIJE**

Nije primjenjivo.

**ELEKTRONSKI KATALOG**

 Nije primjenjivo.

**PONUDA SA VARIJANTAMA**

Mogućnost podnošenja ponude sa varijantama

🞎 Varijante ponude nijesu dozvoljene i neće biti razmatrane.

**REZERVISANA NABAVKA**

🞎 Ne

1. **NAČIN UTVRĐIVANJA EKVIVALENTNOSTI**

Nije primjenjivo.

1. **OSNOVI ZA OBAVEZNO ISKLJUČENJE IZ POSTUPKA JAVNE NABAVKE**

Privredni subjekat će se isključiti iz postupka javne nabavke, ako:

1. je vršio neprimjeren uticaj u smislu člana 38 stav 2 tačka 1 ovog zakona;
2. postoji sukob interesa iz člana 41 stav 1 tačka 2 ili člana 42 ovog zakona;
3. ne ispunjava uslov iz člana 99 ovog zakona;
4. ne ispunjava uslov iz čl. 102, 104 ili 106 ovog zakona predviđen tenderskom dokumentacijom;
5. nije dostavio izjavu privrednog subjekta ili dostavljena izjava ne sadrži informacije i podatke tražene tenderskom dokumentacijom ili je nepravilno sačinjena;
6. postoji razlog na osnovu kojeg se smatra da je odustao od prijave, odnosno ponude, a koji je propisan članom 120 stav 15 ovog zakona;
7. nije dostavio garanciju ponude ili nije dostavio garanciju ponude na način predviđen tenderskom dokumentacijom u skladu sa članom 122 st. 2, 3 ili 4 ovog zakona ili je dostavio garanciju ponude na manji iznos od traženog ili je ta garancija neispravna; i/ili
8. postoji drugi razlog propisan ovim zakonom.
9. **SREDSTVA FINANSIJSKOG OBEZBJEĐENJA UGOVORA O JAVNOJ NABAVCI**

Ponuđač čija ponuda bude izabrana kao najpovoljnija je dužan da uz potpisan ugovor o javnoj nabavci dostavi naručiocu:

🞎 garanciju za dobro izvršenje ugovora u iznosu od 10% od vrijednosti ugovora, sa rokom važenja 7 dana dužim od roka izvršenja ugovora

1. **METODOLOGIJA VREDNOVANJA PONUDA**

Naručilac će u postupku javne nabavki izabrati ekonomski najpovoljniju ponudu, primjenom pristupa isplativosti, po osnovu kriterijuma[[8]](#footnote-8):

🞎 odnos cijene i kvaliteta

*Koristiće se proporcionalna (relativna) metoda na sljedeći način :*

*Naručilac će u postupku javne nabavki izabrati ekonomski najpovoljniju ponudu, primjenom pristupa isplativosti, po osnovu kriterijuma:*

*1) odnos cijene i kvaliteta*

*Naručilac se opredijelio za vrednovanje ponuda po kriterijumu odnos cijene i kvaliteta, koje će se vršiti na osnovu sljedećih parametara:*

*1. Parametar: Cijena (C) ................maksimalan broj bodova 60*

*2. Parametar: Kvalitet (K) ...............maksimalan broj bodova 40*

*Ukupan broj bodova = (C) + (K)*

*Parametar cijena: Ponuđaču koji ponudi najnižu cijenu dodjeljuje se maksimalan broj bodova, dok ostali ponuđači dobijaju proporcionalni broj bodova u odnosu na najnižu ponuđenu cijenu, prema formuli:*

*Broj bodova= (najniža ponuđena cijena/ponuđena cijena) x 60*

*Parametar kvalitet: Ponude po podkriterijumu kvalitet vrednovaće se na osnovu referenci ponuđača na uspješnom i blagovremenom izvršenju istih ili sličnih usluga koje su potvrđene od strane korisnika pruženih usluga tokom prethodnih 5 godina, računajući i godinu u kojoj je započet postupak nabavke.*

*Pod istim ili sličnim poslovima iz oblasti predmeta javne nabavke podrazumijevaju se usluge održavanja softvera i drugih programskih modula namijenjenih za funkcionisanje organa lokalne samouprave i to za unapređenje, kontrolu i naplatu poreza na nepokretnost, prireza porezu na dohodak fizičkih lica, naknade za korišćenje opštinskih puteva, lokalnih komunalnih taksi, članskog doprinosa u turističkim organizacijama, turističke takse, boravišne takse, naknade za ekonomsko iskorišćavanje kulturnih dobara i ostalih modula potrebnih za funkcionisanje organa lokalne samouprave.*

*Potvrde o izvršenim uslugama sadrže opis usluga na čijoj je realizaciji ponuđač bio angažovan, vrijeme realizacije ugovora i konstataciju da su usluge blagovremeno i kvalitetno pružene. Ponuđaču koji ponudi najveći broj referenci, tj. potvrda dodjeljuje se maksimalan broj bodova, dok ostali ponuđači dobijaju proporcionalni broj bodova u odnosu na najveći broj referenci, prema formuli:*

*Broj bodova = (broj ponuđenih referenci/najveći broj ponuđenih referenci) x 40*

1. **JEZIK PONUDE**

Ponuda se sačinjava na:

🞎 crnogorski jezik i drugi jezik koji je u službenoj upotrebi u Crnoj Gori, u skladu sa Ustavom i zakonom

1. **NAČIN, MJESTO I VRIJEME PODNOŠENJA PONUDA I OTVARANJA PONUDA**

Ponuda se sačinjava i podnosi u elektronskom obliku putem ESJN-a, zaključno sa danom 10.04.2023.godine do 10:00 sati.

Izjava privrednog subjekta i garancija ponude podnose se u elektronskom obliku putem ESJN.

Ako ponuđač ne može da garanciju ponude podnese u elektronskom obliku, dužan je da putem ESJN-a dostavi kopiju garancije ponude, a da original garancije ponude dostavi, odnosno uruči Naručiocu neposrednim podnošenjem na arhivi Naručioca na adresi Stari grad 317, Kotor ili preporučenom pošiljkom sa povratnicom na adresi Stari grad 317, Kotor, s tim što garancija ponude mora biti uručena od strane poštanskog operatora najkasnije do roka određenog za podnošenje ponude, radnim danima od 8:00 do 13:00 sati, zaključno sa danom 10.04.2023.godine do 10:00 sati.

Otvaranje ponuda održaće se dana 10.04.2023.godine u 10:30 sati, bez prisustva ovlašćenih predstavnika ponuđača.

1. **USLOVI ZA AKTIVIRANJE GARANCIJE PONUDE**[[9]](#footnote-9)

Garancija ponude će se aktivirati ako ponuđač:

1) odustane od ponude u roku važenja ponude i/ili

 2) odbije da zaključi ugovor o javnoj nabavci ili okvirni sporazum.

1. **TAJNOST PODATAKA**

Tenderska dokumentacija sadrži tajne podatke

🞎 ne

1. **UPUTSTVO ZA SAČINJAVANJE PONUDE**

Ponuda se sačinjava u ESJN u skladu sa tenderskom dokumentacijom i važećim Pravilnikom o sadržaju ponude i uputstvu za sačinjavanje i podnošenje ponude.

Ispunjenost uslova za učešće u postupku javne nabavke dokazuje se izjavom privrednog subjekta, koja se sačinjava na obrascu datom u Pravilniku o obrascu izjave privrednog subjekta.

Ponuđač je dužan da tačno i nedvosmisleno popuni Izjavu privrednog subjekta u skladu sa zahtjevima iz tenderske dokumentacije.

1. **NAČIN ZAKLJUČIVANJA I IZMJENE UGOVORA O JAVNOJ NABAVCI**

Naručilac zaključuje ugovor o javnoj nabavci u pisanom ili elektronskom obliku sa ponuđačem čija je ponuda izabrana kao najpovoljnija, nakon izvršnosti odluke o izboru najpovoljnije ponude.

Ugovor o javnoj nabavci mora da bude u skladu sa uslovima utvrđenim tenderskom dokumentacijom, izabranom ponudom i odlukom o izboru najpovoljnije ponude, osim u pogledu iskazivanja PDV-a.

Ugovor između naručioca i ponuđača čija je ponuda izabrana kao najpovoljnija, pored uslova koji su propisani ovom tenderskom dokumentacijom, će sadržati i sljedeće:[[10]](#footnote-10)

Izvršilac se obavezuje da izvrši:

-prilagođavanje postojećih softverskih modula u skladu sa izmjenama zakonskih i podzakonskih propisa koji se odnose na procese podržane tim modulima;

-stalno praćenje rada sistema i brigu o kvalitetnom funkcionisanju samog sistema kao i rad na popravci sistema nakon eventualnih problema i vraćanje sistema u funkciju nakon pojavljivanja problema;

-u okviru servisno orjentisane platforme UPRAVA4ME sistema obezbijediti uvezivanje svih servisno orjentisanih prihodnih modula opštine Kotor;

-pružati prvi nivo podrške, koji podrazumijeva skup aktivnosti u koje spadaju: pomoć oko osnovnih karakteristika softvera, prikupljanje relevantnih informacija za identifikaciju tehničkih problema, utvrđivanje osnovnih problema na samom softveru i pregled konfiguracije;

-pružati drugi nivo podrške, koji podrazumijeva skup aktivnosti za rješavanje većine grešaka u radu softvera, instalacije novih licenci ili modula, podršku pri izolaciji problema i utvrđivanju defekata na podacima, dijagnostiku problema sa udaljene lokacije i omogućava nosiocima Trećeg nivoa podrške potpuno reprodukovanje problema;

-pružati treći nivo podrške, koji znači ispravke ili obezbjeđivanje adekvatnog načina za prevazilaženje grešaka koje je produkovao korisnik, softverskih bug-ova; takođe obezbjeđuje utvrđivanje i razrješavanje problema koji nisu identifikovani ili riješeni tokom drugog nivoa podrške;

-usluga udaljene tehničke podrške, tj. usluge podrške preko interneta putem RDC (Remote Desktop Connection), koje podrazumijevaju aktivnosti prvog, drugog i trećeg nivoa podrške bez prisustva na lokaciji Naručioca;

-usluge tehničke podrške na lokaciji Naručioca, koje podrazumijevaju uslugu izlaska i podrške na samoj lokaciji Naručioca;

-u slučaju otklanjanja problema, koji shodno tehničkom nivou problema spada u „kritične“ vrijeme odziva Izvršioca do 2 sata;

-u slučaju otklanjanja problema, koji shodno tehničkom nivou problema spada u „ozbiljne“ vrijeme odziva Izvršioca 24 sata;

-u slučaju otklanjanja problema, koji shodno tehničkom nivou problema spada u „niske“ vrijeme odziva Izvršioca do 48 sati.

Naručilac se obavezuje da Izvršioca uvede u posao. Pod uvođenjem u posao podrazumijeva se obezbjeđenje svih potrebnih uslova za nesmetano obavljanje posla.

Naručilac će prijave problema u radu UPRAVA4ME softvera vršiti preko e-maila, telefonom ili online aplikacijom.

Ovlašćena osoba Naručioca će prijaviti problem, uz kratak i precizan opis, nakon čega se za Naručioca otvara novi slučaj.

Prijave se prosleđuju odgovarajućoj osobi odgovornoj za taj segment koju odredi Izvršilac i obavlja se arhiviranje i slanje potvrde o prihvaćenoj prijavi.

U roku predviđenom za nivo kritičnosti prijavljenog problema, IT specijalista za tu vrstu problema će kontaktirati mailom ili telefonom osobu koja je prijavila problem, takođe će dati vremenski interval kao potrebno vrijeme za rješavanje tog slučaja.

Naručilac je saglasan da u toku intervencije Izvršilac može raditi isključivo na jednom zadatku, dok bi svaka naknadna prijava imala status čekanja, a ako joj Naručilac da veći priotitet, biće obrađena momentalno. Podrazumijeva se da će u tom slučaju Naručilac prolongirati vrijeme ostalih zadataka shodno utrošenom vremenu za završetak iste.

Naručilac prilikom prijave problema treba da definiše nivo prioriteta, shodno tehničkom nivou problema i/ili uticaju problema na poslovanje Naručioca.

Ugovorne strane su saglasne da do raskida ovog Ugovora može doći ako Izvršilac ne bude izvršavao svoje obaveze u rokovima i na način predviđen Ugovorom.

Za sve što nije predviđeno ovim ugovorom primjenjuju se odredbe Zakona o obligacionim odnosima i drugih pozitivnih propisa.

Ugovorne strane su saglasne da sve sporove koji nastanu iz odnosa zasnovanih ovim ugovorom prvenstveno rješavaju sporazumom.

Ukoliko se nastali spor ne riješi sporazumno, za rješavanje spora određuje se nadležnost Privrednog suda u Podgorici.

Kontrolu nad sprovođenjem odredbi ovog Ugovora vršiće Sekretarijat za lokalne prihode, budžet i finansije Opštine Kotor i Odsjek za informacioni sistem u Stručnoj službi predsjednika opštine Kotor.

Ugovor je ništav ukoliko je zaključen uz kršenje antikorupcijskog pravila u smislu člana 38 stav 3 Zakona o javnim nabavkama nabavkama („Službeni list Crne Gore”, broj 074/19, 003/23, 011/23).

Ovaj ugovor je pravno valjano zaključen i potpisan od dolje navedenih ovlašćenih zakonskih zastupnika strana ugovora i sačinjen je u 7 (sedam) istovjetnih primjeraka, od kojih 4 (četiri) primjerka za Naručioca i 3 (tri) primjerka za Izvršioca.

Ugovor o javnoj nabavci usluga održavanja softvera tokom njegovog trajanja može da se izmijeni bez sprovođenja novog postupka javne nabavke:

 1) ako su izmjene, bez obzira na njihovu vrijednost izraženu u novcu, predviđene tenderskom dokumentacijom i ugovorom o javnoj nabavci i uključuju izmjenu cijene ili varijante, sa utvrđenim obimom i prirodom mogućih izmjena ili varijanti, kao i uslovima u kojima se izmjene mogu vršiti, pod uslovom da se ugovorom ne predviđaju izmjene kojima se mijenja ukupna priroda ugovora o javnoj nabavci, a povećanje vrijednosti ugovora nije veće od 20% vrijednosti prvobitnog ugovora,

 2) radi nabavke dodatnih roba, usluga ili radova, koji su postali neophodni, a koji nijesu bili uključeni u prvobitni ugovor o javnoj nabavci, ako promjena privrednog subjekta sa kojim je zaključen ugovor nije moguća iz ekonomskih ili tehničkih razloga, kao što su zahtjevi kompatibilnosti sa postojećom opremom, uslugama ili radovima nabavljenim u okviru prvobitne nabavke i može da prouzrokuje značajne poteškoće ili znatno povećavanje troškova za naručioca a povećanje vrijednosti ugovora nije veće od 20% vrijednosti prvobitnog ugovora,

 3) kada je potreba za izmjenom ugovora nastala zbog okolnosti koje naručilac u vrijeme zaključivanja ugovora nije mogao da predvidi, a izmjenom se ne mijenja priroda ugovora a povećanje vrijednosti ugovora nije veće od 20% vrijednosti prvobitnog ugovora,

 3a) kad je potreba za izmjenom ugovora nastala zbog okolnosti koje naručilac u vrijeme zaključivanja ugovora nije mogao da predvidi, a izmjenom se ne mijenja priroda ugovora već se vrši samo smanjenje ugovorene vrijednosti,

 3b) kad se vrši zamjena podugovarača, u skladu sa članom 128 st. 10, 11 i 12 ovog zakona,

 4) ako privrednog subjekta nakon restrukturiranja, uključujući preuzimanje, spajanje, kupovinu ili stečaj, zamjenjuje u potpunosti ili djelimično novi pravni sljedbenik, odnosno privredni subjekat, koji ispunjava prvobitno određene uslove zaključenog ugovora o javnoj nabavci, a izmjene su predviđene tenderskom dokumentacijom, pod uslovom da se ne vrše druge bitne izmjene ugovora iz člana 150 stav 2 ovog zakona.

1. **ZAHTJEV ZA POJAŠNJENJE ILI IZMJENU I DOPUNU TENDERSKE DOKUMENTACIJE**

Privredni subjekat može da predloži naručiocu da izmijeni i/ili dopuni tendersku dokumentaciju, u roku od osam dana od dana objavljivanja, odnosno dostavljanja tenderske dokumentacije u skladu sa članom 94 st. 4 i 5 Zakona o javnim nabavkama.

Privredni subjekat ima pravo da pisanim zahtjevom traži od naručioca pojašnjenje tenderske dokumentacije najkasnije deset dana prije isteka roka određenog za dostavljanje ponuda.

Zahtjev se podnosi isključivo putem ESJN-a.

1. **IZJAVA NARUČIOCA O NEPOSTOJANJU SUKOBA INTERESA**

Opština Kotor

Broj: 14-426/23-6992

Mjesto i datum: Kotor, 24.03.2023.godine

U skladu sa članom 43 stav 1 Zakona o javnim nabavkama („Službeni list CG”, br.74/19, 3/23, 11/23),

**Izjavljujem**

da u postupku javne nabavke red. br. 301 u Izmjeni br. 2 Plana javnih nabavki Opštine Kotor za 2023.godinu, br. 14-426/23-6007 od 14.03.2023.godine, za nabavku usluga održavanja softvera, nijesam u sukobu interesa u smislu člana 41 stav 1 tačka 1 Zakona o javnim nabavkama i da ne postoji ekonomski i drugi lični interes koji može uticati na moju nepristrasnost i nezavisnost u ovom postupku javne nabavke.

Ovlašćeno lice naručioca Vladimir V. Jokić, predsjednik opštine

 *s.r.*

Službenik za javne nabavke Dragana Kašćelan

 *s.r.*

Lice koje je učestvovalo u planiranju javne nabavke Nebojša Ilić

 *s.r.*

 Član komisije za sprovođenje postupka javne nabavke Dragana Kašćelan

 *s.r.*

Član komisije za sprovođenje postupka javne nabavke Viktoria Badža-Đurđevac

 *s.r.*

Član komisije za sprovođenje postupka javne nabavke Milica Blažević

 *s.r.*

1. **UPUTSTVO O PRAVNOM SREDSTVU**

Privredni subjekat može da izjavi žalbu protiv ove tenderske dokumentacije Komisiji za zaštitu prava:

 1) u roku od 20 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, ako je rok za podnošenje prijava za kvalifikaciju, odnosno ponuda najmanje 30 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije;

 2) u roku od deset dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, ako je rok za podnošenje prijava za kvalifikaciju, odnosno ponuda najmanje 15 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije;

 3) do isteka polovine roka za podnošenje prijava za kvalifikaciju, odnosno ponuda, ako je rok za podnošenje prijava za kvalifikaciju, odnosno ponuda kraći od 15 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, a u slučaju da je posljednji dan roka za podnošenje ponuda kraći od 24 časa, smatra se da rok ističe istekom tog dana.

Žalba se izjavljuje preko naručioca neposredno putem ESJN-a. Žalba koja nije podnesena na naprijed predviđeni način biće odbijena kao nedozvoljena.

Podnosilac žalbe je dužan da uz žalbu priloži dokaz o uplati naknade za vođenje postupka u iznosu od 1% od procijenjene vrijednosti javne nabavke, a najviše 20.000,00 eura, na žiro račun Komisije za zaštitu prava broj 530-20240-15 kod NLB Montenegro banke A.D.

Ukoliko je predmet nabavke podijeljen po partijama, a žalba se odnosi samo na određenu/e partiju/e, naknada se plaća u iznosu 1% od procijenjene vrijednosti javne nabavke te/tih partije/a.

Instrukcije za plaćanje naknade za vođenje postupka od strane žalilaca iz inostranstva nalaze se na internet stranici Komisije za zaštitu prava nabavki <http://www.kontrola-nabavki.me/>.“

1. Podatke iz tačke 1. Poziv za nadmetanje naručilac neposredno UNOSI na ESJN elektronskim putem; [↑](#footnote-ref-1)
2. U slučaju podjele predmeta nabavke po partijama i zaključivanja okvirnog sporazuma, podaci o procijenjenoj vrijednosti dati su i u dodatnim infomacijama; [↑](#footnote-ref-2)
3. Podatke iz tačke 2. Tehnička specifikacija predmeta javne nabavke naručilac neposredno UNOSI na ESJN elektronskim putem; [↑](#footnote-ref-3)
4. Djelove tenderske dokumentacije iz tačke 3. - 16. naručilac sačinjava u formi word/PDF dokumenta i objavljuje unošenjem (attachment) dokumenta na ESJN; [↑](#footnote-ref-4)
5. Procijenjena vrijednost se iskazuje bez PDV-a uključujući i sve troškove, nagrade i moguća obnavljanja ugovora na osnovu okvirnog sporazuma. [↑](#footnote-ref-5)
6. Ukoliko je predmet nabavke podijenjen na partije ovaj dio brisati [↑](#footnote-ref-6)
7. Ukoliko se ne predvidja zaključivanje okvirnog sporazuma cijelu sekciju brisati iz tenderske dokumentacije [↑](#footnote-ref-7)
8. Naručilac određuje jedan kriterijum za izbor najpovoljnije ponude, a ostale ponuđene opcije briše [↑](#footnote-ref-8)
9. Ukoliko je predviđeno zaključivanje okvirnog sporazuma, garancija ponude se dostavlja na iznos procijenjene vrijednosti predmeta javne nabavke za vrijeme trajanja okvirnog sporazuma [↑](#footnote-ref-9)
10. U ovom dijelu moguće je i predvidjeti raskid ugovora, ugovorne kazne i ostale elemente ugovora [↑](#footnote-ref-10)